৪০ বছর আগেই 'করোনাভাইরাস' নিয়ে লেখা হয়েছিল উপন্যাস! | 503765|| Bangladesh Pratidin
প্রকাশ : ২০ ফেব্রুয়ারি, ২০২০ ০৮:২৫
আপডেট : ২০ ফেব্রুয়ারি, ২০২০ ০৯:১০
কাকতালীয় ঘটনার ব্যাখ্যা এখন পর্যন্ত বিজ্ঞান দিতে পারেনি। বিজ্ঞান যেখানে চুপ হয়ে যায়, সেখানেই তৈরি হয় মানুষের আকর্ষণ। সম্প্রতি এরকমই একটা ঘটনায় স্তম্ভিত হয়ে গেছে সামাজিক যোগাযোগ মাধ্যম টুইটার ব্যবহারকারীরা।
চীনকে ইতোমধ্যে মৃত্যুপুরী বানিয়ে ফেলেছে করোনাভাইরাস। চীনে ইতিমধ্যেই এই ভাইরাসের আক্রমণে প্রায় মারা গেছে ২১১২ জন। এরই মধ্যে সম্প্রতি একজন টুইটার ব্যবহারকারী একটি আশ্চর্যজনক পোস্ট করে সবাইকে চমকে দিলেন। যা দেখে শিউরে উঠলেন নেটিজেনরা।
৪০ বছর আগে লেখা একটি উপন্যাস ‘‌দ্য আইজ অফ ডার্কনেস’‌-এ এই করোনাভাইরাসের মতো একটি ভাইরাসের কথা লেখা ছিল। শুধু তাই নয়, সেই ভাইরাসের কেন্দ্র ছিল চীনের ইউহান শহর। নাম দেওয়া হয়েছিল ইউহান-৪০০।
১৯৮১ সালে ডিন কুন্টজ এই রহস্য উপন্যাস লিখেছিলেন। তার উপন্যাসে বলা আছে, এই ভাইরাসটিকে তৈরি করেছিল মানুষ। জৈবিক অস্ত্র হিসেবে ল্যাবরেটরিতে বানানো হয়েছিল। যে নেটিজেন এই পোস্টটি করেছিলেন, তিনি লিখেছেন, ‘‌এক অদ্ভুত পৃথিবীতে বাস করি আমরা।’
তার পোস্টটি পড়ে অনেকেই চিনতেও পারলেন বইটিকে। কেউ বললেন,‘‌আমি জানি এই বইটির কথা। যখন ছোটবেলায় পড়ার সময়ে খুব ভয় পেয়েছিলাম।’‌ কেউ লিখলেন, ‘‌এ কি আদৌ কাকতালীয়?‌’‌‌
একজন বলেছেন, ‘সত্যিই কি ৪০ বছর আগে চীনাদের বানানো জৈবিক অস্ত্রটিই এই করোনা ভাইরাস?‌ বইটি প্রকাশিত হয়েছিল ১৯৮১ সালে। পড়ে দেখুন।’‌‌ ‌